**Ærlige tall!**

Overføringene til jordbruket aldri vært større - takket være Senterpartiet i regjering. Vi satser på et allsidig landbruk i hele landet og jobber for å få styrket landets selvforsyning vesentlig. For, i et stadig mer uforutsigbart verdensbilde handler norsk jordbruksproduksjon først og fremst om beredskap og trygghet for egne innbyggere.

I Hurdalsplattformen står det at regjeringa vil *«Leggje fram ein forpliktande og tidfesta plan for å tette inntektsgapet mellom jordbruket og andre grupper i samfunnet. Opptrappinga skal skje i samarbeid med partane i jordbruksavtalen og baserast på nytt talgrunnlag.»* samt *«Sikre riktig talgrunnlag for jordbruksoppgjeret, irekna å måle inntektsnivået og ikkje berre inntektsutviklinga. Arbeidet som er sett i gang for å greie ut dette, skal vidareførast.»*

Dette arbeidet resulterte i Stortingsmelding 11. Stortingsmeldingen har en målsetting om 50% selvforsyning innen 2030, hovedsakelig løst gjennom økt planteproduksjon. Den legger også føringer for hvordan tallgrunnlaget som brukes i jordbruksforhandlingene er utformet. Regjeringen ønsker å tette inntektsgapet mellom jordbruket og andre grupper innen 2027.

I forbindelse med behandlingen stortingsmeldingen fikk Senterungdommen gjennomslag for å redusere timetallet fra 1845 til 1750 timer per årsverk.

I stortingsbehandlingen av det påfølgende jordbruksoppgjøret ble det flertall for at regjeringa skulle komme tilbake til Stortinget med en oppdatert versjon av dette tallgrunnlaget. I forbindelse med dette arbeidet er det viktig at Senterungdommens stemme høres.

**Senterungdommen mener:**

* Regjeringa må fortsette sin satsning på jordbruket og tetting av inntektsgapet, med et godt jordbruksoppgjør også i 2025
* Det må på plass ei forpliktende og tidfesta opptrappingsplan som viser hvordan inntektsgapet skal tettes innen 2027
* Tallgrunnlaget må basere seg på ærlige tall, herunder:

o Normeringen på 20 pst. må fjerneso Avkastning på egenkapital må inkludereso Timetallet må settes ytterligere ned til 1700 pr. årsverk

* Regjeringa må sørge for et bredt politisk forlik som legger grunnlag for den legitimitet og forutsigbarhet som jordbruksnæringa fortjener

**Innsendt av Hedmark Senterungdom, Oppland Senterungdom, Telemark**

**Senterungdom, Vestfold Senterungdom og Ås Senterstud**